Here is a page extracted from Wikipedia that may contain CSS, HTML, and a lot of unformatted text.

Title: Niceforo II
Content: Niceforo II Focas naixito d'a Capadocia enta 912 y muerto l'11 d'aviento de 969 en Constantinoble, estió un cheneral que esdevinió emperador de l'Imperio Bizantín y lechitimó a suya posición por matrimonio con Teofano integrando-se en a Dinastía Macedonica.

Mientres o reinau de Román II destacó como cheneral, reconquirió Creta, Germanicea, Anazarbos, Raban y Duluk. En l'anyo 962 derrotó a Saif-ad-Dawlah en Halepo.

O 15 de marzo de 963 morió Román II y a suya muller Teofano encomenzó a exercer de rechent d'os suyos fillos Basilio II y Costantín VIII y sabendo que a suya situación ye precaria s'une en un plan a lo cheneral Niceforo Focas, que ye consagrato emperador por as tropas suyas en Cesaria. Usurpa o poder o 14 d'agosto de 963 y Teofano li ofreixe a suya man. Baixo o suyo mandato l'imperio recuperó Chipre y Cilicia.

En o contexto d'o error d'a diplomacia bizantina de preferir a los rusos en conta d'os khazaros como aligatos, fació liga con o prencipe ruso Sviatoslav contra os bulgaros y lo recompensó por invadir Bulgaria. Sindembargo os rusos preboron d'estendillar os suyos dominios a lo sud d'o Danubio y los bizantins habioron de fer guerra contra ellos y os pacinacos con inferioridat de numero.

Muerte 
Habió de puyar os impuestos y devalorar a moneda, y esto lo fació impopular. I habió bellas revueltas. A suya muller Teofanó y o suyo sobrín Chuan Tzimisces conspiroron en contra d'él y lo asasinoron en a suya cambra. En o "Libro de los Emperadors" lo describen asinas:

Referencias 

Emperadors Bizantins
912 (naixencias)
969 (muertes)